OpenLLM-France/wikimedia huggingface dataset:
# Urup

Urup (japonieraz: 得撫島, Uruppu-to; errusieraz: Уру́п, ainueraz: ウルㇷ゚, Urup) Kurileen uhartediko errusiar sumendi-uharte bat da. Bere hedadura, 1450 kilometro karratutakoa da, Kuril uhartediko laugarren uharterik handiena delarik. Hegoaldeko Kuril uharteen taldean dago.

## Geografia

Urup uhartea honako koordenatu geografiko hauetan dago:
* latitudea: 45º34' eta 46º13' N
* longitudea: 149º25' eta 150º34' E
* garaiera altuena: 1426 m
Ipar-ekialdean, Txirpoi eta Brat Txirpojev uharteak daude, Urup itsasarteak bananduak, eta, hego-mendebaldean, hedaduraz, uhartediko uharterik handiena den Iturup uhartea dago, Vries itsasarteak banandua.
Administratiboki Sakhalingo oblastak kontrolatzen du.

## Klima

Datu klimatikoak (Urup) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 3.9 | 8.9 | 5.0 | 13.9 | 21.1 | 26.1 | 23.9 | 25.0 | 22.2 | 17.8 | 13.9 | 10.0 | 26.1 |
| Batez besteko tenperatura maximoa (°C) | −2.8 | −3.9 | −1.7 | 2.8 | 6.1 | 8.9 | 12.2 | 13.9 | 13.3 | 9.4 | 3.9 | 0.0 | 5.2 |
| Batez besteko tenperatura (ºC) | −4.7 | −5.8 | -3.6 | 0.3 | 3.3 | 5.8 | 8.9 | 10.8 | 10.3 | 6.9 | 2.0 | −2.0 | 2.7 |
| Batez besteko tenperatura minimoa (°C) | −6.7 | −7.8 | −5.6 | −2.2 | 0.6 | 2.8 | 5.6 | 7.8 | 7.2 | 4.4 | 0.0 | −3.9 | 0.2 |
| Erregistraturiko tenperatura minimoa (°C) | −16.1 | −16.1 | −17.8 | −8.9 | −3.9 | −2.8 | 0.0 | 2.8 | 0.0 | −2.2 | −7.2 | −12.2 | −17.8 |
| Pilatutako prezipitazioa (mm) | 116.6 | 76.5 | 93.0 | 97.0 | 93.5 | 71.6 | 117.9 | 103.6 | 154.9 | 158.5 | 139.2 | 149.1 | 1371.4 |
| Iturria: Worldwide Bioclimatic Classification System ||||||||||||||

## Erreferentziak

* ↑ RUSSIA - OSTROV YRUPP KUR

## Kanpo estekak

* Datuak: Q847281
* Multimedia: Urup / Q847281
# Urumea pilotalekua

Urumea pilotalekua Donostiako antzinako frontoia izan zen, Ramon Maria Lili pasealekuan zegoena. 1926an inauguratu zuten, eta 1969an eraitsi.

## Historia

Urumea pilotalekua 1926ko uztailaren 17an inauguratu zen. Lehenbiziko urteetan, 1935 arte, zesta punta partidak egin ziren. Handik aurrera, erremontelariak aritu ziren bertan, Abrego I.a barne. 1940an berritu, eta 1941eko ekainaren 12an berriro inauguratu zuten. 1968 arte egon zen irekia.
1969an eraitsi zuten, eta orubean Rafael Moneo, Javier Marquet, Xabier Unzurrunzaga eta Luis Zulaika arkitektoek diseinatutako Urumea eraikina egin zen.

## Ezaugarriak

Honako neurriak zituen:
* luzera, 54,20 metro
* frontisaren zabalera, 12,45 metro
* kantxaren zabalera, 10,50 metro
Jokalekuaren parean harmaila handia zuen, eta beste hiru solairu gehiago. Denera, 980 ikuslerendako tokia zuen.

## Erreferentziak

* 1 2 Sada, Javier. La ciudad necesita un nuevo frontón. El Diario Vasco, 2008ko urriak 30 (Noiz kontsultatua: 2024-6-27).
* ↑ Ezquiaga, Mitxel. Rafael Moneo: «Donostia acoge tres obras fundamentales de mi carrera». El Diario Vasco, 2012ko maiatzak 10 (Noiz kontsultatua: 2024-6-27).
* ↑ Frontón Urumea. Auñamendi Entziklopedia [on line], 2024, aunamendi.eusko-ikaskuntza.eus (Noiz kontsultatua: 2024-6-27).
* ↑ Donostiako frontoi zaharrak. ingeba.org (Noiz kontsultatua: 2024-6-27).

## Kanpo estekak

* Datuak: Q12268756
* Multimedia: Urumea pilotalekua / Q12268756
# Urundiru

Urundirua Araban XV. mendetik XVIII. mendera indarrean egon zen zerga bat izan zen, garaiko gaztelerazko idazkietan ere euskaraz aipatzen dena. Irin edo urunaren (mendebaldeko euskarazko forma) gaineko zerga bat zen, Gasteizko hiriak inguruko herrixketako nekazariei ordainarazten zuena.

## Ezaugarriak eta historia

Gasteizko hirian irinaren gaineko zerga bat zegoen, gari eta irin kontsumoari ezarritakoa: irina pisu publiko batean pisatu behar zen, eta horregatik ordaindu beharra zeukaten gasteiztarrek. Baina inguruko herrixketatik ez zuten pisu publikora joan beharrik, eta nekazari horientzat beste zerga hau aplikatzen zen. Nekazari guztiek ordaindu behar zuten, herrixketako biztanlego osoak praktikan: gizonek, emakumeek, zazpi urtetik gorako neska-mutilek eta neskame eta morroiek, kapare izan arren. Zergak iraun zuen mendeetan zenbatekoa pertsonako hiru marabeditik zazpiraino igo zen, baina ohikoa izan zen pertsonako bost marabedi biltzea.
1420. urtetik dago dokumentatua zerga hau. Gasteiz inguruko nekazariek oso injustutzat zeukaten, eta protestak ere egin izan ziren. Zerga oso berezia zen Gaztelako testuinguruan, eta ez da adibiderik ez erresuma horretan ezta Aragoikoan ere. Antzeko adibideak Italiako iparraldeko hiri batzuetan aurki daitezke, gertuenera.
Nekazariek legezko demanda bat ere aurkeztu zuten Gaztelako Erregearen Kantzelaritzan 1508. urtean, baina 1513an epaileek hiriaren alde eta nekazarien kontra egin zuten. Harrezkero, 1705. urtera arte iraun zuen urundiruak. 18. mendearen lehen erdian eten bat egon zen, baina 1753an Gasteizko oligarkiak berriz jarri nahi izan zuen martxan, modu oso zorrotzean gainera, mende erdiko salbuespenean ordaindu ez zena kobratu nahi izan baitzuten, biziei eta hil zirenei berdin. Baldintza horiekin, azkenean, urundiruak ez zuen aurrera egin eta urte gutxitara Gaztelako Kontseiluak zergaren kobrantza eten zuen.

## Bibliografia

* Díaz de Durana, José Ramón, Urundiru. El dinero de la harina de las almas muertas de Vitoria (ca. 1420-1760), Euskal Herriko Unibertsitatea, 2019, ISBN: 978-84-1319-035-8

## Erreferentziak

* 1 2 «Urundiru, irinaren dirua - Info» UPV/EHU (Noiz kontsultatua: 2019-05-24).

## Kanpo estekak

* Datuak: Q65216187
# Urago d'Oglio

Urago d'Oglio Italiako udalerri bat da. Bresciako probintzian kokatuta dago, Lombardia eskualdean. 3.744 biztanle ditu, 10 kilometro koadroko azaleran banatuta.

## Mugakideak

Urago d'Ogliok honako udalerri hauekin egiten du muga:
Calcio Chiari Cividate al Piano Rudiano Pontoglio

## Kanpo estekak

* Datuak: Q112143
* Multimedia: Urago d'Oglio / Q112143
# Uraiaga

Uraiaga Galdamesko auzoa da. Hiru etxe besterik ez ditu eta, handik gertu, Madalena leizea dago.
1946an maki multzo bat Kantabriako mendietatik Bizkaira itzuli eta bertoko haitzuloan eta inguruetako meatzetan babeslekua eratu zuen.

## Erreferentziak

* ↑ Makiak Boluetan (1946)

## Kanpo estekak

* Datuak: Q18286591
* Multimedia: Uraiaga / Q18286591
# Urak aske

Urak aske Bego Zubia Gallastegik zuzendutako 2021eko film dokumentala da. Filmin plataforman dago eskuragarri.

## Sinopsia

Urak aske dokumentalak naturarekin dugun harremanari buruz hausnartzen du, eta etorkizunean biodibertsitatea izaten segitzeko zer bide egin behar genukeen irudikatzen du. Bi urtegi handi husteko eta haien presak kentzeko egindako urratsak azalduko dizkigu; Normandian (Frantzia) bata eta bestea Euskal Herrian bestea.
Vezins eta Artikutza 800 kilometrok banatzen dituzte. Hango eta hemengo lanak aldi berean egin dira, baina ez modu berean. Lehenengoan, hamar urteko prozesu gatazkatsuaren ondoren, Sélune ibaia oztopatzen zuen horma kendu dute. Bigarrenean, natura poliki-poliki leheneratu da, nahiz eta 42 metro altu den hormak zutik jarraitzen duen. Mundu osoko ikertzaileen interesa piztu dute biek ala biek.

## Fitxa teknikoa

| Kargua | Pertsona |
| Zuzendaria | Bego Zubia |
| Gidoigilea | Bego Zubia |
| Argazki-zuzendaria | Juantxo Sardon |
| Jatorrizko musika | Igor Arroyo |
| Arte-zuzendaria | Miren Gojenola |
| Zuzendariondokoa | Inma Alvarez |
| Muntatzailea | Mikel Fuentes |
| Ekoizle Exekutiboak | Garazi Andonegi Juantxo Sardon |
| Ekoizleak | Ana Gonzalez Mirari Larrañaga |

## Filmeko elkarrizketatuak

| Elkarrizketatua | Kargua |
| Miren Atristain | Ikertzailea (UPV/EHU) |
| Gilles Berrée | Mission Sélune-ko burua |
| Arturo Elosegi | Ekologiako katedraduna (UPV/EHU) |
| Amaiur Esnaola | Ikertzailea (UPV/EHU) |
| Stéphane Fraisse | Ikertzailea (INRA) |
| Jorge González | Biologian doktorea |
| John Kaniowski | Séluneko Presen Lagunen elkarteko lehendakaria |
| Biel Obrador | Ekologian doktorea |
| Gilles Traimond | Avranches-eko suprefeta |
| Iñaki Uranga | Artikutzako administratzailea |
| Unai Miranda | Goizuetako alkatea |
| Daniel Von Schiller | Biologian doktorea (UPV/EHU) |
| Asun Yarzabal | Donostiako Udaleko Osasun eta Ingurumen saileko biodibertsitate burua |

## Sariak

* Another Way Film Festival (Madril, 2022) - Inpaktu-sekzioa.

## Erreferentziak

* 1 2 «Urak aske dokumentala» URAK ASKE dokumentala (Noiz kontsultatua: 2023-02-10).
* ↑ Erredakzioa. (2023-02-09). «‘Urak aske’ dokumentala, FILMINen ikusgai» Zinea (Noiz kontsultatua: 2023-02-10).
* ↑ «Urak aske» Oihaneder Euskararen Etxea (Noiz kontsultatua: 2023-02-11).
* ↑ (Gaztelaniaz) «Another Way Film Festival - Festival de cine sobre progreso sostenible de Madrid» Another Way Film Festival (Noiz kontsultatua: 2023-02-11).

## Kanpo estekak

* Urak aske filmaren webgunea.
* Datuak: Q116750939
# Ural

    Artikulu hau ibaiari buruzkoa da; mendiak gaitzat duena beste hau da: «Uralak»
Ural (errusieraz: Урал, kazakheraz: Жайық, 1775 baino lehen Yaik izena zuena) Errusia eta Kazakhstan zeharkatzen dituen ibaia da. Ibaia hegoaldeko Ural mendietan jaio eta Kaspiar Itsasora isurtzen da. Denetara 2.428 km luze da. Europa eta Asiaren arteko muga egiten du.

## Ibaiadarrak

Hauek dira ibaiadar nagusiak:
* Cagan ibaia.
* Irtek ibaia.
* Utva ibaia.
* Ilek ibaia.
** Bolxaia Txobda
* Kindel'a ibaia.
* Sakmara ibaia.
** Salmis ibaia.
* Or ibaia.
* Suunduk ibaia.

## Ikus, gainera

* Asiako geografia
* Europako geografia

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q80240
* Multimedia: Ural River / Q80240
# Urako

Urakoa alantoidearen goiko zatia zilborrerantz doana da, beheko zatiak maskuria emango duen bitartean. Gizakian barrunbea oso goiz ixten da, aztarna gisa zelula-kordoi soil bat emanez. Geroago, urakoa ez da maskuritik zilborrera doan zuntzezko kordoi bat besterik, barrunbeak irautea salbuespentzat hartu beharreko gertaera baita. Batzuetan, alantoideko zati batek iraun egiten du urakoa eratzen denean. Horrek fistula urakala sortzen du.

## Erreferentziak

* ↑ Euskalterm: [Hiztegi Terminologikoa] [2002]

## Kanpo estekak

* Datuak: Q1858490
* Multimedia: Urachus / Q1858490
# Urakorri

Urakorri Aralarko Malloetako mendi bat da. Izenik zaharrena Oakorri bide da, Oako Harri izenetik laburturik, Oa izeneko lepoaren gainean baitago. Arritzagako labarrean, Buruntzuzin izeneko kobre meatzeak zeuden.

## Irispideak

Amezketatik abiatuz gero, Arritzagako labarra zeharkatu behar da, Buruntzuzin izeneko meatzeetara heldu arte. Hemendik, Astunalde lepoa igo behar da, eta, eskuinetara, tontorrerantz abiatu.
Azkaratetik, Urdilleko lepoa izeneko lepora abiatu behar da lehenik, eta ezkerretik inguratu behar da Balerdi mendiaren haitzen oinarria, Astunaldeko kanalaren bila, malda beldurgarrian leporantz igotzen dena, sigi-saga doan bidezidor batetik.
Gaintzatik abiatuz gero, herritik irtengo gara eta Gaintzako monolitoaren pean eskuinetarantz, ikusgai dagoen kanalaren oinarrira heltzen den bide bat hartu behar da.

## Erreferentziak

* ↑ Euskaltzaindia: Euskal Onomastikaren Datutegia (EODA), Euskaltzaindia.net webgunea.

## Kanpo estekak

* Datuak: Q12268600
# Villa Berriotz

Villa Berriotz Lapurdiko Arrangoitze udalerrian dagoen etxe bat da. Herrigunetik urruti dago, Errobi ibaia eta Uztaritze-Baiona errepidearen artean.
Zuhaizti eta lorategiz inguratutako landa eremu lasai eta atseginean dago, igerilekua ere badu. 1996an Monumentu Historiko izendatua izan zen.

## Ikus gainera

* Lapurdiko monumentu historikoak

## Kanpo estekak

* Datuak: Q22997589
# Villa Biscossi

Villa Biscossi Italiako udalerri bat da. Paviako probintzian kokatuta dago, Lombardia eskualdean. 65 biztanle ditu, 4,88 kilometro koadroko azaleran banatuta.

## Mugakideak

Villa Biscossik honako udalerri hauekin egiten du muga:
Galliavola Lomello Mede Pieve del Cairo

## Kanpo estekak

* Datuak: Q3598
* Multimedia: Villa Biscossi / Q3598
# Villa Agnedo

Villa Agnedo Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. 955 biztanle ditu, 13,32 kilometro koadroko azaleran banatuta.

## Mugakideak

Villa Agnedok honako udalerri hauekin egiten du muga:
Asiago Ivano-Fracena Ospedaletto Strigno Castelnuovo Scurelle

## Kanpo estekak

* Datuak: Q327999
* Multimedia: Villa Agnedo / Q327999
# Villa Alegre (Txile)

Villa Alegre Txileko erdialdeko komuna eta hiri bat da. Maule eskualdeko Linares probintzian kokatuta dago. 2002ko erroldan, 14.725 biztanle zituen.

## Kanpo estekak

* (Gaztelaniaz) Villa Alegreko udalaren webgunea.
* Datuak: Q201015
* Multimedia: Villa Alegre / Q201015
# Villa Alemana

Villa Alemana Txileko erdialdeko komuna bat da. Valparaíso eskualdeko Marga Marga probintzian kokatuta dago. 2002ko erroldan, 122.806 biztanle zituen.

## Kanpo estekak

* (Gaztelaniaz) Villa Alemanako udalaren webgunea.
* Datuak: Q174744
* Multimedia: Villa Alemana / Q174744
# Villa Bartolomea

Villa Bartolomea Italiako udalerri bat da. Veronako probintzian kokatuta dago, Veneto eskualdean. 5.815 biztanle ditu, 52,99 kilometro koadroko azaleran banatuta.

## Mugakideak

Villa Bartolomeak honako udalerri hauekin egiten du muga:
Castagnaro Castelnovo Bariano Legnago Giacciano con Baruchella Terrazzo

## Kanpo estekak

* Datuak: Q55962
* Multimedia: Villa Bartolomea / Q55962
# Villa Aldama (udalerria)

Villa Aldama Mexikoko udalerri bat da. Veracruz de Ignacio de la Llave estatuan kokatua dago. 2010ean 10.851 biztanle zituen 51,4 km²ko azaleran. Herriburua [[Villa Aldama (Villa Aldama)|Villa Aldama]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845860
* Multimedia: Villa Aldama Municipality / Q3845860
# Villa Basilica

Villa Basilica Italiako udalerri bat da. Luccako probintzian kokatuta dago, Toscana eskualdean. 1.474 biztanle ditu, 36,57 kilometro koadroko azaleran banatuta.

## Mugakideak

Villa Basilicak honako udalerri hauekin egiten du muga:
Bagni di Lucca Capannori Pescia Borgo a Mozzano

## Kanpo estekak

* Datuak: Q221430
* Multimedia: Villa Basilica / Q221430
# Villa Beltza

Villa Beltza Lapurdiko Biarritz hirian dagoen jauregi bat da. 1880-1895 bitartean eraiki zen eta itsaslabarraren alboan kokatzen da.

## Iruditegia

* Villa Beltza, Galesko printzearen etorbidetik ikusita.
* Villa Beltza.

## Kanpo estekak

* Datuak: Q12268877
* Multimedia: Villa Belza / Q12268877
# Villa Ariatza Etxea

Villa Ariatza Getxo udalerriko Areeta Auzoan, Zugazarteko 51 zenbakian kokatzen da. Manuel María Smithek 1925. urtean eraikitako jauregi-arkitekturaren eraikin bikaina da. Tomas Allende Alonsok erositako eta 1925. urtean bi seme-alaben artean banatutako orube zabalago batean altxatutako eraikina da. Kai Alde eta Villa Ariatza finkak osatzen ditu. Garai batean Abrako Itsas Klubaren egoitza izan zen, baina egun, atentatu baten jomuga izan ondoren, itxit zuten. 2004an inauguratu zen Ercilla Embarcadero Hotela. Gaur egun arte.

## Eraikina

Villa Ariatza etxea euskal molde berriaren estiloko eraikina da, baina baditu ingeles jatorriko elementu batzuk.
Lau aldeak agerian dituen eraikina da, oin lauangeluarrekoa. Perfil mugitua du, bi isuriko teilatu asimetrikoa eta altxaeran erdisotoa, behe-oina, beste oin bat eta ganbara bereizten dira. Bi fatxada interesgarri dauzka, baina aski da Zugazarte kaleari begira dagoena definitzea. Baoak era irregularrean irekitzen dira, eta era askotakoak dira. Behe-oinean aipagarria da erdialdeko sarrera, eskalinataren gaineko erdi-puntuko arkuak eratua, eta alboan alde bateko fatxadara luzatzen den zurezko egutera dintelduna altxatzen da kolomen gainean. Bigarren mailako sarrera bat zabaltzen da zutiko angeluduneko ataripean. Altueran erdi-puntuko bao biki bat, begiratoki irten poligonal bat eta, ataripearen gainean, balkoi korritu bat ikus daitezke. Ganbaran lau leiho dinteldun zabaltzen dira alboetan arnasbide triangeluar bi dauzkatela. Balkoietako baoetan tornuan landutako eskudelak ageri dira, besteak itxita daude. Eraikina silarri txiki entokatuaz egina dago, baina eskantzuak eta baoen inguruak silarriz eginak dira. Ganbara, ageriko adreiluz egina, itxurazko zurezko bilbaduraz dekoratuta dago.

## Galeria

* Lehioak.
* Ikuspegia Pasealekutik.
* Ikuspegi orokorra.
* Ikuspegi orokorra Zugazartetik.

## Erreferentziak

* ↑ https://www.guiarepsol.com/es/viajar/vamos-de-excursion/un-paseo-por-las-grandes-villas-de-getxo-vizcaya/
* ↑ http://www.hotelembarcadero.com
* ↑ http://www.euskadi.eus/web01-apintegr/eu/y47aIntegraWar/IBConsultaController/fichaConsultaSinMigas/29722

## Kanpo estekak

* Datuak: Q65559948
* Multimedia: Buildings in Getxo / Q65559948
# Villanueva de San Carlos

Villanueva de San Carlos Ciudad Realgo udalerria da, Campo de Calatrava eskualdean dagoena.
2009ko urtarrilaren 1eko erroldaren arabera 382 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* Datuak: Q1658066
* Multimedia: Villanueva de San Carlos / Q1658066
# Villanueva de la Concepción

Villanueva de la Concepción Málagako udalerria da, Comarca de Antequera eskualdean dagoena.
2008ko urtarrilaren 1eko erroldaren arabera 3.352 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q130655
* Multimedia: Villanueva de la Concepción / Q130655
# Villanueva de San Juan

Villanueva de San Juan Sevillako udalerria da, Sierra Sur de Sevilla eskualdean dagoena.
2009ko urtarrilaren 1eko erroldaren arabera 1.378 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1442251
* Multimedia: Villanueva de San Juan / Q1442251
# Villanueva de Tapia

Villanueva de Tapia Málagako udalerria da, Comarca de Antequera eskualdean dagoena.
2008ko urtarrilaren 1eko erroldaren arabera 1.671 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q949909
* Multimedia: Villanueva de Tapia / Q949909
# Villanueva de Viver

Villanueva de Viver (valentzieraz Vilanova de la Reina) Valentziako Erkidegoko udalerria da, Alto Mijares eskualdean eta Castellóko probintzian kokatua.
2009ko urtarrilaren 1eko erroldaren arabera 64 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1646187
* Multimedia: Villanueva de Viver / Q1646187
# Villanueva de Teba

Villanueva de Teba Burgosko udalerria da, Burebako eskualdean dagoena.
2009ko urtarrilaren 1eko erroldaren arabera herriak 49 biztanle zituen.

## Ikus, gainera

* Burgosko udalerrien zerrenda

## Kanpo estekak

* Datuak: Q943842
* Multimedia: Villanueva de Teba / Q943842
# Villanueva de Perales

Villanueva de Perales Madrilgo Erkidegoko udalerria da, Sierra Oeste de Madrid eskualdean dagoena.
2009ko urtarrilaren 1eko erroldaren arabera 1.326 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1999682
* Multimedia: Villanueva de Perales / Q1999682
# Villanueva de San Mancio

Villanueva de San Mancio Valladolideko udalerria da, Tierra de Campos eskualdean dagoena.
2009ko urtarrilaren 1eko erroldaren arabera 121 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1908306
* Multimedia: Villanueva de San Mancio / Q1908306
# Villanueva de Sigena

Villanueva de Sigena (gaztelaniaz eta ofizialki Villanueva de Sigena eta aragoieraz Billanueba de Sixena) Huescako Monegroak eskualdean dagoen udalerria da.
2007an 520 biztanle zituen.

## Leku interesgarriak

* Santa Maria Sixenako monasterioa: XII. mendeko monasterioak.
# Villanueva de la Cañada

Villanueva de la Cañada Madrilgo Erkidegoko udalerria da, Cuenca del Guadarrama eskualdean dagoena.
2009ko urtarrilaren 1eko erroldaren arabera 16.804 biztanle zituen.

## Herri eta hiri senidetuak

* Metepec (Mexiko estatuko udalerria) (Mexiko), 1995
* Madaba (Jordania), 2005
* Le Vésinet (Frantzia), 2006
* Roystown (Ingalaterra), 2011]

## Kanpo estekak

* (Gaztelaniaz) Udalaren webgunea.
* Datuak: Q973325
* Multimedia: Villanueva de la Cañada / Q973325
# Villars-le-Terroir

Villars-le-Terroir Suitzako udalerria da. Vaud kantonamenduan dago, Vaud kantonamendua barrutian. 2014an 1,212 biztanle zituen 7,06 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68644
* Multimedia: Villars-le-Terroir / Q68644
# Villars-en-Azois

Villars-en-Azois Frantziako udalerria da, Marne Garaia departamenduan dagoena, Ekialde Handia eskualdean. 2013an 75 biztanle zituen.

## Demografia
### Biztanleria

2007an Villars-en-Azois udalerrian erroldatutako biztanleak 75 ziren. Familiak 36 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 4 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 84 etxebizitza zeuden, 35 familiaren etxebizitza nagusia ziren, 43 bigarren erresidentzia ziren eta 6 hutsik zeuden. Etxebizitza guzti hauek 84etxeak ziren. 35 etxebizitza nagusietatik 27 bere jabearen bizilekua ziren, 5 alokairuan okupaturik zeuden eta 3 doan lagata zeuden; 2 etxek bi gela zituzten, 1ek hiru zituen, 6 etxek lau zituzten eta 26 etxek bost zituzten. 24 etxek euren parking plaza propioa zuten azpian. 13 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Villars-en-Azois udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 4 |
| 0 | 75-79 | 0 |
| 0 | 70-74 | 0 |
| 8 | 65-69 | 4 |
| 4 | 60-64 | 4 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 16 | 30-34 | 0 |
| 0 | 25-29 | 12 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 8 | 0tik 4ra | 8 |

## Ekonomia

2007an lan egiteko adina zuten pertsonak 45 ziren, horien artean 30 aktiboak ziren eta 15 inaktiboak ziren. 30 pertsona aktiboetatik 27 lanean zeuden (16 gizon eta 11 emakume) eta 3 langabezian zeuden (3 emakume eta 3 emakume). 15 pertsona inaktiboetatik 4 erretiraturik zeuden, 5 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 2 zerbitzu publikoak igeltseroa ziren.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1329511
* Multimedia: Villars-en-Azois / Q1329511
# Villars-le-Comte

Villars-le-Comte Suitzako udalerria da. Vaud kantonamenduan dago, Vaud kantonamendua barrutian. 2014an 132 biztanle zituen 4,2 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70570
* Multimedia: Villars-le-Comte / Q70570
Forel-sur-Lucens
# Villars-Sainte-Croix

Villars-Sainte-Croix Suitzako udalerria da. Vaud kantonamenduan dago, Vaud kantonamendua barrutian. 2014an 962 biztanle zituen 1,66 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68883
* Multimedia: Villars-Sainte-Croix / Q68883